સંપ્રદાયનું સ્વરૂપ અને શ્રીહરિનો મહિમા સમજવા માટે આ ગ્રંથ પૂરતો છે. સંવત્ ૧૮૮૭ આસો સુદ-૧૩ ગુરુવાર, ગઢપુરમાં રહી આ ગ્રંથને પૂરો કર્યો છે. સ્વામીએ સંપ્રદાયને સ્વરચિત કાવ્ય, કીર્તનો અને કળા કુશળતાની અનોખી ભેટ ધરી છે. પૂ.સ્વામી જેવા વૈરાગ્યવાન તેવા જ વ્યવહાર કુશળ પણ હતા. જેથી મહારાજે તેમને ધોલેરા મંદિરના મહંતપદે પસંદ કર્યા હતા. સાથો સાથ શિલ્પી પણ એવા જ હતા. જેના નમૂનારૂપે ધોલેરાની કમાન અને વડતાલમાં બાર બારણાનો હિંડોળો આજે પણ અનેક શિલ્પ મર્મજ્ઞોને આશ્ચર્ય ઉપજાવે છે.